b'\n_START_ARTICLE_\nVoucher\n_START_PARAGRAPH_\nVoucher (vau\xc4\x8der; tudi napotnica) je oblika pla\xc4\x8dilnega sredstva, katerega namen je pove\xc4\x8dati brezgotovinski promet. Turistu s tako napotnico namre\xc4\x8d ni potrebno na potovanje ali po\xc4\x8ditnice nositi velikega zneska v gotovini, temve\xc4\x8d le napotnico, ki opravlja podobno funkcijo kot ban\xc4\x8dni \xc4\x8dek._NEWLINE_Voucher je tako potrdilo o pla\xc4\x8dilu dolo\xc4\x8denih storitev pri posredniku, ki z izdajo voucherja garantira, da bo pla\xc4\x8dal izrabljene in na voucherju to\xc4\x8dno navedene storitve._NEWLINE_Osebi na katero se glasi, daje pravico do uporabe navedenih storitev brez gotovinskega pla\xc4\x8dila v trenutku izrabe storitve.\n_START_SECTION_\nIzdaja voucherja\n_START_PARAGRAPH_\nVoucher lahko praviloma izda gospodarska organizacija, ki zastopa turista in v njegovem imenu opravlja dolo\xc4\x8den posredni\xc5\xa1ki posel, med drugim tudi turisti\xc4\x8dne agencije.'